da de da de da de fi en en en sv da nl de bar da da da da fr da da da de da da da da da de da da da da da da da da da da da de de da da es da da it da de
Mindretallet rundt for de nyansatte | Dansk Skoleforening for Sydslesvig e.V.
80 nyansatte i det danske mindretal var forleden med til den del af Skoleforeningens dialogmøder, der omhandler det danske mindretal og dets organisationer.
Til det havde Skoleforeningen ved siden af egne nyansatte inviteret alle nyansatte fra de andre mindretalsorganisationer, og således var også 23 nyansatte fra SSF, SdU, Centralbiblioteket, Flensborg Avis, Dansk Sundhedstjeneste og kirken med til arrangementet.
De fik et foredrag om Sydslesvig efterfulgt af »speed dating« med otte danske og frisiske foreninger og organisationer. Organisationerne havde bygget boder op i gymnastiksalen på Jaruplund Højskole og stod med både ansatte og folkevalgte for at informere om deres arbejde.
Konceptet »speed dating« gik ud på, at de nyansatte blev delt op i grupper og så havde ti minutter pr. bod til at høre om arbejdet og stille spørgsmål.
For de nyansatte var det en god oplevelse: »Det var fint at lære organisationerne at kende, og det har givet et godt overblik«, »Engagementet er stort, og det var meget underholdene at lave det som speed dating«, var nogle af de kommentarer, de nyansatte kom med bagefter.
1. kursusdag – 7. september
Baggrunden for Skoleforeningen, og hvor Skoleforeningens fokus ligger, det vil sige blandt andet sprog og læsning. Desuden mødte de nye medarbejdere Skoleforeningens fagkonsulenter.
2. kursusdag – 5. oktober
Orientering om Center for Undervisningsmidler. Derefter hørte pædagogerne om dagsinstitutionernes og Skolefritidsordningernes arbejde, mens lærerne lærte om karakterer og skolestrukturen.
Desuden mødte de folkene bag Pædagogisk, Psykologisk Rådgivning, PPR.
3. kursusdag – 19. november
De nyansatte hørte om mindretal og mødte repræsentanter fra de andre sydslesvigske foreninger. Endelig mødte de driftsrådet og hørte om dets arbejde.
3. februar, 16. februar, 2. marts og 10. marts
er der fokus på sprog og kultur.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg